
REZUMAT 


Sintagma „comunicare intramuzicalä” poate sä se refere la relatii si corespondente intre 
compoziţii, cu alte cuvinte, la o comunicare între compozitori prin intermediul propriilor 
lucrări. Astfel, sintagma poate să definească ceea ce în contextul structuralismului se indică 
prin termenul „intertextualitate". Ea poate, de asemenea, să se refere la relaţii între 
parametri muzicali. În acest sens, cel al interacțiunii dintre parametri, tehnica dodecafonică 
a lui Schönberg va fi luată în discuţie din perspectiva conceptului de „comunicare 
intramuzicală”. Creaţia muzicală europeană, începând cel puţin din perioada Clasicismului 
vienez, a dezvoltat o reţea de relaţii între melodie, armonie, periodicitate, morfogeneză, 
proiectată, dezvoltată si percepută drept „coerentä”. Schönberg a mizat la rândul său, în 


mod explicit, pe această tradiţie, prin metoda sa reţeaua pierzându-și însă coerenţa. 

Termenul „comunicare intra-muzicală“, prezent în titulatura acestui 
simpozion, este nou în scrierile muzicologice, cel puţin în măsura în care 
acest fapt se reflectă în RILMY. În cazul special al inter-textualitätii 
muzicale interne, el poate fi folosit în două direcţii: 

a) Se consideră relaţiile între parametri muzicali, dependenţa lor, 
deci procesele interne muzicale în sens larg, care se pot descrie apoi ca o 
comunicare între aceşti parametri. În acest caz, relaţia textului muzical 
(intra-muzical) cu un program, prezent într-un fel sau altul (titlul operei, 
subiect literar, imagini extra-muzicale) nu poate fi cuprinsă în expresia 
„comunicare intra-muzicală“. 

b) Se consideră referintele diverse între opere - citate, aluzii, culori 
speciale, tehnici etc., deci, nivelul la care opere sau compozitori comunică 
unul cu altul. La acest proces nu trebuie neapărat ca un observator extern 
să aibă acces.% Sub semnul post-modernismului, aceste proceduri au 
devenit în asemenea măsură omniprezente încât termenul „intertextua- 
litate” a fost transferat din lingvistică în muzicologie.” 

În ceea ce urmează, noţiunea de „comunicare intra-muzicalä” va fi 
aplicată dodecafoniei lui Arnold Schönberg, cu scopul de a reliefa o 
contradicţie internă muzicală specifică. Literatura de specialitate asupra lui 
Schönberg, sistemul său de compoziţie şi operele respective umplu între 
timp biblioteci întregi. Dimpotrivă, contradictia sa inerentă, care va fi 
discutată aici, a fost până acum tematizată doar cu prilejul delimitării lui 
față de Claude Debussy.1% 


%7 Recherche internationale de littérature musicale — în această bază de date, există sute de hit-uri pentru 
"intra-muzical", dar nici unul despre „comunicare intra-muzicalä". 

% Un prim exemplu de astfel de comunicare intra-muzicală sunt așa-numitele Parodiemessen ale 
secolelor 15 și 16. 

9 A se vedea, de exemplu: Michael L. Klein, Intertextuality in western art music, [5] si, ca Verschränkung 
von Intertextualität und Globalisierung: Christian Utz, Neue Musik und Interkulturalität. Von John Cage bis 
Tan Dun [10]. 

100 A se vedea, Ton de Leeuw, Die Sprache der Musik im 20. Jahrhundert, [2] editia olandezä originalä 1991; 
Marius Flothuis Claude Debussys Neuerungen und ihre historischen Hintergründe, [3, pp. 211-225]. 

1. Teorie 


Schönberg declara lui Joseph Rufer în vara lui 1921 că „ar fi găsit 
ceva, care va asigura supremația muzicii germane pentru secolul următor“ 
[8, p. 26]. Dodecafonia apare aici ca un progres tehnic în sensul unei 
concurente culturale între națiuni. Această declaraţie este făcută în timp ce 
Schönberg lucra la Klaviersuite Op. 25, prima lucrare compusă integral 
dodecafonic. În 1935, el era atât de avansat în aceasta procedură, încât o 
prezintă în amplul eseu Compoziţia cu 12 sunete [Komposition mit zwölf 
Tönen] [9, pp. 72-96]. Textul începe cu o referire la prima carte a lui Moise 
„Să fie lumină“. Pe Schönberg îl interesa actul creator, care prin tehnica 
dodecafonică ar aduce „lumină”. „Forma în artă [...] caută inteligibilitatea 
[...]. Compoziţia cu 12 sunete nu are alt scop decât inteligibilitatea.“ 
[9, p. 72f]. Procedeul respectiv urmează „necesitatea“, el trage consecinţa 
„emancipării disonantei” [9, p. 73], datorată armoniei lărgite prin croma- 
tism. Cu pasul făcut spre dodecafonie, Schönberg se adaptează situaţiei 
istorice şi prin aceasta, se situează în vârful progresului. Prognoza sa arată 
cât de puternică este gândirea sa teleologică: „Va veni timpul în care capa- 
citatea de a construi material tematic dintr-o serie de 12 sunete va deveni o 
condiție esențială de admitere la clasa de compoziție a unui conservator” 
[9, p. 81]. 

Atenţia lui Schönberg este centrată exclusiv asupra armoniei. El se 
referă și la problema edificării formei, dar nu merge mai departe pe acest 
drum. Armonia ar fi servit înainte „ca mijloc de diferenţiere a elementelor 
formei”, iar în faza atonalitätii libere, recunoaşte că „se pot construi forme 
ample urmând un text sau o poezie.” [9, p. 75]. „Pe atunci s-ar fi dezvoltat 
din armonia fundamentală un anumit simţ al formei care acționa 
inconştient.“ Mai departe, el afirmă că „a creat, prin metoda compoziţiei cu 
12 sunete relationate între ele, în definitiv, bazele acelei diferențieri 
structurale, care erau asigurate înainte prin armonia tonală” [9, p. 75]. 

Din expunerea teoretică a lui Schönberg reiese clar că procedeul său 
reacționează la situaţia istorică a armoniei, respectiv a armoniei din 
Tristan. După cum este cunoscut, procedeul său organizează înălțimea 


101 A se vedea: Ernst Kurth, Romantische Harmonik und ihre Krise in Wagners „Tristan“ [6]. Cartea a 
cunoscut Intr-un timp scurt mai multe editii. 

sunetului (melodica), tematica (aspectul specific al seriei ca temă), 
sincronicitatea (armonia); ea nu organizează însă în niciun fel forma. 
Relaţia între serie şi formă nu poate fi motivată, în acest caz, din punct de 
vedere logic muzical. Aceasta este, evident, si explicaţia pentru care 
Schönberg nu spune nimic concret despre edificarea formei. 


2. Opere 


Odată cu decizia sa privitoare la noua „metodă“, Schönberg se 
întoarce la modelele de formă ale secolului al XVIII-lea. Aceasta se 
petrece în paralel cu Igor Stravinski si colegii săi francezi, de asemeni cu 
Paul Hindemith în Germania, compozitori care descoperă din punct de 
vedere stilistic secolul al XVIII-lea şi îl interpretează într-o nouă modalitate 
prin neoclasicism. Suita (op. 25) — cu părţile Prăludium, Gavotte, Intermezzo, 
Menuett cu Trio, Gigue — Cvintetul de suflători op. 26 — cu părţile Schwungvoll. 
Anmutig und heiter; Scherzando, Etwas langsam (poco Adagio) si Rondo — 
Cvartetul de coarde op. 30 — cu părţile Moderato, Adagio, Intermezzo: Allegro 
moderato, Rondo. Molto moderato — până la Concertul de vioară op. 36, terminat 
în emigrație, cu părțile Poco allegro, Andante grazioso, Finale. Allegro — toate 
aceste compoziţii instrumentale dodecafonice ale lui Schönberg preiau nu 
numai genuri şi denumiri din perioada muzicii tonale, ci și formele care le 
aparţin: forma sonată, aşa numita formă lied, Menuett, respectiv Scherzo cu 
Trio, Rondo, de asemeni, tema cu variatiuni. Din cauza acestei reîntoarceri la 
formele clasice l-a numit Willi Reich pe Schönberg un „revoluționar 
conservativ.“ [7]. 

La prima dintre aceste lucrări, Suita pentru pian, este perceptibil clar: 
cadenta, privită ca „forță creatoare de formă“, este încă activă în fundal, 
căderea de cvintă caracteristică fiind aici înlocuită cu un triton. Ea este 
astfel înscrisă în structura seriei, încât participă la edificarea formei. 
În lucrările mai târzii, această edificare a formei se bazează exclusiv pe seria 
de bază, pe derivatele şi transpozitiile ei, ca si pe formulele obținute din ea. 
Aceasta însemnează: forma și „materialul” sunt aici deloc sau doar puțin 
relationate între ele; forma este redusă la un şablon. Tipurile de formă 
clasică, la care recurge Schönberg, sunt expresia unui reţele de relaţii între 
melodie, armonie, ritmică, periodicitate, construcţie formală, context, 

în care ierarhiilor armonice („armoniei fundamentalei“) le revine o funcție 
centrală din punct de vedere al formei si sensului. 

Edificarea convenţională a formei si tonalitatea, noua melodică, 
respectiv noua armonie, vin în contradicție. Forma si tonalitatea fiind strâns 
cuplate, ele devin așa zise „forme tonale“. Renuntarea la acest principiu 
ierarhic are urmări la toate celelalte nivele ale formei. Dacă această relaţie 
nu mai există, pentru a reveni la noţiunea de bază a simpozionului, 
„comunicarea intra-muzicalä” este întreruptă. 

Din acest motiv a combătut Ernst Ansermet anularea tonalitätii, 
cu care prilej el aduce argumente psihologice!? [1], iar Ton de Leeuw si 
Marius Flothuis au considerat pe Debussy (si nu pe Schönberg) cel mai 
consecvent înnoitor al secolului al XX-lea muzical, deoarece la Debussy 
armonia, melodica, forma si instrumentatia sunt relationate structural.!® 
Dar si cei doi cei mai renumiţi elevi ai lui Schönberg, Alban Berg si 
Anton Webern, au văzut această problemă si au tras consecinţe — Berg, prin 
îmbinarea între dodecafonie și tonalitate, Webern, prin lucrul cu micro- 
seria şi generarea formei prin acest procedeu. 


3. Critica prin Adorno 


Cel care a recunoscut primul si cel mai acut această problemă a 
dodecafoniei a fost Theodor W. Adorno. În a sa Philosophie der neuen 
Musik,'% în care el asimilează pe Stravinski cu „restaurarea“ si pe 
Schönberg cu „progresul“, el arată capcanele în care „metoda compoziţiei 
cu 12 sunete“ poate conduce. Acestea sunt, grupate după parametri: 


e Melodie și formă: „Cu fiecare ton, alegerea restului sunetelor devine 
tot mai limitată, iar la ultimul ton nu mai rămâne nicio alegere. 
Consträngerea este evidentă [...] Dar aceasta este în același timp si o 
constrângere paralizatoare. Unitatea melodiei se manifestă prea rigid. 
Fiecare temă de 12 sunete — s-ar putea spune, în mod exagerat — are 


102 A se vedea, de asemenea: Max Gottschlich, Auf der Suche nach dem Logos der Musik: eine Kritik der 
Tonalitätsbegründung bei Ansermet [4]. 

103 A se vedea nota 4. 

104 Prima ediţie în 1949. 

ceva dintr-o temă de rondo, de refren. Este remarcabil că Schönberg 
preia în compoziţiile sale dodecafonice vechea, rigida formă de rondo, 
şi că citează literal o nevinovată rudă a ei, caracterul Alla breve. 
Melodia este prea finisată, iar forța concluzivä, care există în al 12-lea 
sunet, se poate afirma mai mult prin avântul ritmului decât prin 
gravitația intervalelor. Amintirea rondo-ului traditional acționează ca 
un paliativ pentru fluxul imanent, care este intrerupt.!® 


e Structura intervalică şi ritmică: „Toate relaţiile intervalice sunt fixate 
odată pentru totdeauna prin seria de bază si derivatele ei. Nu există 
nimic nou în succesiunea intervalelor, iar omniprezenta seriei o face 
pe ea înșiși nepotrivită pentru relationarea temporală [...] Anumite 
configurații ritmice, ce revin frecvent, preiau rolul temelor [...] Astfel, 
specificul melodic este devalorizat prin ritm. În muzica tradiţională, 
o abatere intervalicä minimă [...] putea decide asupra sensului 
formei unei părți întregi. În muzica dodecafonică apare, dimpotrivă, 
o sărăcire completă [...] Detaliul melodic decade, devenind o simplă 
consecință a structurii de ansamblu, fără a acționa câtuși de puţin 
asupra acestuia. El devine o imagine a acelui progres tehnic, 
care invadează azi întreaga lume. “106 


e Armonie: „Acordurile concluzive din Pierrot au prezentat în mod 
socant disonantelor un tel inaccesibil lor [...]. În tema părții lente a 
Cvartetului nr. 3 consonante si disonante se învecinează dezinte- 
resat. Ele nu mai sună nici măcar nepläcut.”!” 


e  Punere în pagină si contrapunct: „Decăderea armoniei ca forță 
modelatoare a formei este atât de pregnant perceptibilă, încât chiar 
contrapunctul dodecafonic pur nu mai ajunge pentru o a compensa. 
Principiul contrastului se răstoarnă. Nicio voce nu se situează liber 
în raport cu celelalte, ci apare doar ca derivat.“1% „Deoarece 
tonalitatea nu mai are nicio răspundere, categorii de bază ca fuga, 
deosebirea între dux şi comes, normarea răspunsului, împlinit prin 


105 Philosophie der neuen Musik, a se vedea în Digitale Bibliothek Band 97: Theodor W. Adorno, 
Gesammelte Schriften, p. 10086£ (vezi Gesammelte Schriften vol. 12, p. 72f.) 

106 dem, p. 10088-10090 (vezi Gesammelte Schriften vol. 12, pp. 74-76). 

107 Idem, p. 10105f (vezi Gesammelte Schriften vol. 12, p. 84f.). 

108 Idem, p. 10115 (vezi Gesammelte Schriften vol. 12, p. 91). 


79 


reluarea tonului principal ca element al fugii cu rol de repriză, devin 
lipsite de funcționalitate, se percep ca greșeli tehnice.”'% 


Împreună cu Adorno si în lumina problematicii „comunicării intra- 
muzicale” am putea conchide astfel: 

1. Muzica occidentală şi, poate, orice muzică, presupune o ierarhie — 
a sunetelor, a înălțimilor lor, a acordurilor, a segmentelor formei. 
Dacă sunetele si înălțimilor lor nu mai sunt controlate de un sistem ierarhic, 
dacă ele sunt în sens strict egale, atunci dispare si sistemul de relationare a 
armoniei și al segmentelor formei, ele devin întâmplătoare, nu mai sunt 
legitimate de contextul în care apar. 

2. În muzica occidentală, în mod concret, armonia a avut forța 
decisivă, atât în ceea ce priveşte constituirea temelor cât și ca principiu 
structurant în micro- și macro-formă. Odată ce această forță nu mai există, 
respectiv, este înlocuită cu un alt sistem, care nu poate împlini această 
funcţie polivalentă, atunci atât temele cât și edificarea formei, în măsura în 
care ele se bazează pe principiile uzuale, își pierd sensul. 

3. Dodecafonie însemnează o consecventă determinare exclusiv a 
înălțimii sunetelor. Prin aceasta, ea este, considerată strict, ne-logică, 
deoarece ea reglează doar un parametru - şi aceasta, pe socoteala celorlalți 
parametri. Un răspuns posibil l-a dat muzica serială, ceea ce anticipează 
virtual Adorno în Philosophie der neuen Musik. Această muzică serială, 
consecvent aplicată, conduce la o determinare completă a materialului 
muzical. O ieșire din această fundătură o reprezintă întâlnirea lui 
John Cage cu aleatorismul, a lui lannis Xenakis cu muzica stochastică, 
a lui Gyorgy Ligeti cu micro-polifonia, a lui Witold Lutosławski cu 
aleatorismul limitat, al compozitorilor români și din zona baltică cu 
structurile repetitive. Un răspuns în sensul postmodernismului și a 
globalizării muzicale constă, în prezent, în acceptarea și tolerarea celor mai 
diverse ierarhii, fiecare specifică sistemelor de referinţă ale unei opere. 


109 Ästhetische Theorie, a se vedea in Digitale Bibliothek, vol. 97, p. 4211 (vezi Gesammelte Schriften voL12,p. 
298). 

